text: ورکشاپ میں موجود لوگوں سے خطاب کرتے ہوئے آبی وسائل ، دریاؤں کی ترقی اور گنگا کی صفائی کی وزارت کے سیکریٹری جناب یوپی سنگھ نے کہا کہ‘‘گنگا کی معاون ندیوں کی صفائی ، نمامی گنگے پروگرام کا ایک لازمی حصہ ہے اور جمنا جیسے دریاؤں کے سلسلے میں پروجیکٹ شروع کئے جارہے ہیں’’۔ دریا کی صفائی اور پانی کو محفوظ رکھنے کے بارے میں تال میل کا ذکر کرتے ہوئے جناب سنگھ نے کہا ‘‘زیر زمین پانی کو ری چارج کرنے، پانی کے چھوٹے ذرائع میں نئی روح پھونکنے جیسے اقدامات ، دریاؤں کے احیا ءکے لئے ضروری ہے اور ان پر کام کیا جانا چاہئے’’۔